ไทยลีก (บริษัท)

บริษัท ไทยลีก จำกัด (Thai League Co.,Ltd ชื่อย่อ: TL) เป็นบริษัทบริหารการจัดการแข่งขันฟุตบอลลีกอาชีพ ถือหุ้นโดย สมาคมกีฬาฟุตบอลแห่งประเทศไทย ก่อตั้งขึ้นเมื่อวันที่ 29 กรกฎาคม พ.ศ. 2559 ในการประชุมของสภากรรมการชุดใหม่ ซึ่งมี พล.ต.อ.สมยศ พุ่มพันธุ์ม่วง อดีตผู้บัญชาการตำรวจแห่งชาติ เป็นนายกสมาคมฯ โดยก่อตั้งแทน บริษัท ไทยพรีเมียร์ลีก จำกัด ซึ่งได้ทำงานมาตั้งแต่ปี พ.ศ. 2552
== ประวัติ ==
ในปี พ.ศ. 2552 สมาพันธ์ฟุตบอลเอเชีย ออกระเบียบว่าด้วยความเป็นสโมสรฟุตบอลอาชีพอย่างสมบูรณ์แบบ สมาคมฟุตบอลแห่งประเทศไทย ในพระบรมราชูปถัมภ์ ซึ่งในขณะนั้น วรวีร์ มะกูดี เป็นนายกสมาคมฯ จึงต้องดำเนินการจัดตั้ง บริษัท ไทยพรีเมียร์ลีก จำกัด ขึ้นเพื่อจัดการแข่งขันฟุตบอลลีกภายในประเทศอย่างเป็นอาชีพที่แท้จริง โดยมีวิชิต แย้มบุญเรือง อดีตนักฟุตบอลทีมชาติไทย เป็นประธานกรรมการคนแรก (ประธานคนสุดท้ายคือ องอาจ ก่อสินค้า) และออกระเบียบให้ผู้บริหารสโมสรฟุตบอลอาชีพ ต้องจัดตั้งในรูปนิติบุคคล (บริษัท) เพื่อดำเนินการบริหารสโมสร ส่งผลให้มีการแข่งขันเชิงรูปแบบ การบริหารจัดการให้เป็นมืออาชีพยิ่งขึ้น รวมทั้งแพร่หลายออกไปยังส่วนภูมิภาคทั่วประเทศ จากเดิมที่สโมสรฟุตบอลต่างๆ จะกระจุกตัวอยู่ในเขตกรุงเทพมหานครและปริมณฑลเท่านั้น จึงกลับมาเป็นที่นิยมของแฟนฟุตบอลไทยอีกครั้ง
ภายหลังจากการเลือกตั้งนายกสมาคมกีฬาฟุตบอลแห่งประเทศไทย ในพระบรมราชูปถัมภ์ เมื่อวันที่ 11 กุมภาพันธ์ พ.ศ. 2559 ซึ่ง พล.ต.อ.สมยศ พุ่มพันธุ์ม่วง ที่ได้รับเลือกจากสโมสรสมาชิกให้ดำรงตำแหน่งนายกสมาคมคนใหม่ได้ประกาศว่า ได้ทำการจดทะเบียนจัดตั้งบริษัทใหม่ขึ้นมาทำหน้าที่แทน บริษัท ไทยพรีเมียร์ลีก จำกัด เรียบร้อยแล้วโดยใช้ชื่อว่า บริษัท พรีเมียร์ลีกไทยแลนด์ จำกัด และได้แต่งตั้ง พล.ต.ท.บริหาร เสี่ยงอารมณ์ เป็นประธานเจ้าหน้าที่บริหาร กับ เบนจามิน ตัน ผู้อำนวยการด้านการแข่งขันสโมสรของสมาพันธ์ฟุตบอลเอเชีย เป็นรองประธานเจ้าหน้าที่บริหาร ต่อมา พล.ต.อ.สมยศได้แต่งตั้ง พล.ต.อ.จักรทิพย์ ชัยจินดา ผู้บัญชาการตำรวจแห่งชาติในขณะนั้นเป็นประธานบริษัท
เมื่อวันที่ 29 กรกฎาคม พ.ศ. 2559 พล.ต.อ.สมยศ พุ่มพันธุ์ม่วง ได้ดำเนินการจดทะเบียนจัดตั้ง บริษัท ไทยลีก จำกัด ขึ้นมาแทนที่บริษัท พรีเมียร์ลีกไทยแลนด์ จำกัด และเมื่อวันที่ 16 สิงหาคม พ.ศ. 2559 พล.ต.อ.สมยศ พุ่มพันธุ์ม่วงได้โอนหุ้นจำนวน 99.98% ให้กับสมาคมกีฬาฟุตบอลแห่งประเทศไทย ตามคำแนะนำของฟีฟ่า
กระทั่งวันที่ 21 เมษายน พ.ศ. 2560 บริษัท ไทยลีก ได้ย้ายที่ทำการบริษัทมาอยู่ที่ ชั้น 14 อาคารจิตต์อุทัย ถนนรามคำแหง แขวงหัวหมาก เขตบางกะปิ
== รายนามประธานบริษัท ==
{| border="1" cellpadding="4" cellspacing="1" style="margin: 1em 1em 1em 0; background: #f9f9f9; border: 1px #aaa solid; text-align:center; border-collapse: collapse; font-size: 95%;"
|- style="background:#008000"
| colspan=6| บริษัท ไทยพรีเมียร์ลีก จำกัด(พ.ศ. 2552 - พ.ศ. 2559)
|- style="background:#008000"
! width="100px" | ลำดับ || ! width="300px" | รายนาม || width="100px" | เริ่ม || width="100px" | สิ้นสุด || ! width="300px" | นายกสมาคมฯ || width="100px" | อ้างอิง
|-
| 1  || วิชิต แย้มบุญเรือง || พ.ศ. 2552 || 28 พฤศจิกายน พ.ศ. 2556 || rowspan=2| วรวีร์ มะกูดี ||
|-
| 2 || องอาจ ก่อสินค้า || 28 พฤศจิกายน พ.ศ. 2556 || 11 กุมภาพันธ์ พ.ศ. 2559 || 
|- style="background:#0000FF"
| colspan=6| บริษัท พรีเมียร์ลีกไทยแลนด์ จำกัด(พ.ศ. 2559)
|- style="background:#FF0000"
| ลำดับ || รายนาม || เริ่ม || สิ้นสุด || นายกสมาคมฯ || width="100px" | อ้างอิง
|-
| 3|| พล.ต.อ.จักรทิพย์ ชัยจินดา || 19 กุมภาพันธ์ พ.ศ. 2559 || 7 มีนาคม พ.ศ. 2559 || rowspan=2| พล.ต.อ.สมยศ พุ่มพันธุ์ม่วง || 
|-
| 4|| พล.ต.อ.สมยศ พุ่มพันธุ์ม่วง || 7 มีนาคม พ.ศ. 2559 || 29 กรกฎาคม พ.ศ. 2559 || 
|- style="background:#000000"
| colspan=6| บริษัท ไทยลีก จำกัด(พ.ศ. 2559 - ปัจจุบัน)
|- style="background:#000000"
| ลำดับ || รายนาม || เริ่ม || สิ้นสุด || นายกสมาคมฯ || width="100px" | อ้างอิง
|-
| 5|| พล.ต.อ.สมยศ พุ่มพันธุ์ม่วง || 29 กรกฎาคม พ.ศ. 2559 || ปัจจุบัน || rowspan=2| พล.ต.อ.สมยศ พุ่มพันธุ์ม่วง ||
|}
== อ้างอิง ==
== ดูเพิ่ม ==
ไทยลีก
ไทยลีก 2
บริษัทที่ก่อตั้งในปี พ.ศ. 2559
องค์กรฟุตบอลในประเทศไทย
บริษัทของไทย
องค์การในเขตบางกะปิ